1990–91. – 1060 ár frá stofnun Alþingis.

113. löggjafarþing. – 246. mál.

Ed.	1083. Breytingartillögur

við frv. til l. um ferðaþjónustu.

Frá meiri hl. samgöngunefndar (KP, SkA, StG, JHelg).

Við 3. gr. 3. mgr. orðist svo:

Nánar skal kveðið á um ferðaþing í reglugerð sem samgönguráðherra setur að fengnum tillögum og að höfðu samráði við Ferðamálaráð og stærstu hagsmunasamtök og fyrirtæki í ferðaþjónustu. Í reglugerðinni skal m.a. kveðið á um rétt aðila til að tilnefna fulltrúa á þingið, réttindi þeirra og skyldur á þinginu og um helstu verkefni þess.

Við 17. gr. 2. mgr. orðist svo:

Fjármálaráðherra er heimilt að ábyrgjast slík lán fyrir hönd ríkissjóðs, enda hafi lántökuheimildar verið aflað í lánsfjárlögum.

Við 19. gr. Í stað orðanna skulu veitt" í fyrri málsgrein komi: má veita.

Við 20. gr. Í stað orðsins skal" komi: er heimilt að.

Við 24. gr.

2. mgr. orðist svo:

Til að öðlast leyfi til reksturs ferðamiðlunar þarf umsækjandi að uppfylla eftirtalin skilyrði:

a. Eiga lögheimili hér á landi samfellt í a.m.k. eitt ár.

b. Vera fjárráða og hafa forræði á búi sínu.

4. mgr. orðist svo:

Leyfi má veita félagi eða öðrum lögaðilum sem eiga heimili hér á landi, enda sé framkvæmdastjóri slíks lögaðila fjárráða og hafi forræði á búi sínu. Ef um erlendan aðila er að ræða eða íslenskan lögaðila, sem erlendur aðili á hlut í, er leyfisveitingin þó háð því að fullnægt sé skilyrðum laga um fjárfestingu erlendra aðila í atvinnurekstri. Gilda um slíka ferðamiðlun sömu ákvæði og fyrr greinir.

5. mgr. orðist svo:

Setja skal í reglugerð nánari ákvæði um ferðamiðlun, m.a. um þjónustu, neytendavernd og kunnáttu leyfishafa.

Við 27. gr. Eftir orðinu ferðaskrifstofu" bætist: ferðaskipuleggjanda.

Við 33. gr. Greinin orðist svo:

Til þess að öðlast leyfi skv. 32. gr. þarf umsækjandi að:

Eiga lögheimili hér á landi samfellt í a.m.k. eitt ár.

Vera fjárráða og hafa forræði á búi sínu.

Leyfi samkvæmt þessum kafla má veita félagi eða öðrum lögaðila sem á heimili hér á landi enda sé framkvæmdastjóri slíks lögaðila fjárráða og hafi forræði á búi sínu. Ef um erlendan aðila er að ræða eða íslenskan lögaðila, sem erlendur aðili á hlut í, er leyfisveitingin þó háð því að fullnægt sé skilyrðum laga um fjárfestingu erlendra aðila í atvinnurekstri.